Държавен вестник, бр. 34, 2010 г., стр. 27

БРОЙ  34	
Д Ъ Р Ж А В Е Н  В Е С Т Н И К 	
СТР.  27  
(3) В случаите, когато се провеждат до­
пълнителни амбулаторни или болнични 
изследвания или се изискват допълнителни 
документи, срокът започва да тече от датата 
на получаването им.
Чл. 48. (1) Спорните в клинико-експертно 
отношение случаи се обсъждат от експертен 
съвет в НЕЛК, в който участват председате­
лите на специализираните състави и лекари­
те – представители на НОИ.
(2) В заседанията на експертния съвет, кой­
то е консултативен орган на НЕЛК, могат да 
участват националните консултанти и водещи 
специалисти по профила на разглежданите 
случаи, представители на съюзите на хората 
с увреждания и на други заинтересувани 
организации.
Чл. 49. (1) Националната експертна лекарска 
комисия се произнася с мотивирано експертно 
решение, постановено от специализиран със­
тав, определен съобразно водещата диагноза.
(2) Консултациите на останалите специ­
ализирани състави на НЕЛК се вписват в 
експертното решение и са неразделна част 
от мотивите му. Експертното решение не се 
подписва от консултиращите състави.
(3) В случаите по чл. 43, т. 5 и 6 специ­
алистите от даден специализиран състав се 
заместват от други специалисти, определени 
със заповед на директора на НЕЛК. 
Чл. 50. (1) Националната експертна ле­
карска комисия се произнася въз основа на 
медицинската и друга документация.
(2) По преценка на председателя на спе­
циализирания състав на НЕЛК, разглеждащ 
случая,  съставът може да се произнесе след 
преглед.
(3) Когато дадено лице, обжалвало реше­
ние на ДЕЛК/ТЕЛК, не се яви за преглед и 
медицинската документация не е достатъч­
на, за да се вземе решение, процедурата се 
прекратява с разпореждане и медицинската 
документация се връща в РКМЕ.
Чл. 51. Националната експертна лекарска 
комисия може:
1. да потвърди решението на ТЕЛК;
2. да го отмени и да издаде ново решение;
3. да го отмени изцяло или отчасти и да 
го върне за ново освидетелстване на лицето 
с указание за отстраняване на допуснатите 
грешки и пропуски в решението.
Чл. 52. Националната експертна лекар­
ска комисия изпраща по един екземпляр от 
своето решение на освидетелстваното лице, 
на ДЕЛК/ТЕЛК, на дирекциите „Социално 
подпомагане“ на Агенцията за социално 
подпомагане по постоянен адрес на лицето, 
на НЦЗИ, на ТП на НОИ, на работодателя, 
ако лицето работи, и на други организации 
съобразно конкретния случай.
Чл. 53. Технически грешки и непълноти 
в решенията на ТЕЛК, ДЕЛК и НЕЛК се 
поправят с ново решение.
Чл. 54. Националният център по здравна 
информация към Министерството на здраве­
опазването обработва данните от експертните 
решения на ДЕЛК, ТЕЛК и НЕЛК и предос­
тавя информацията на Министерството на 
здравеопазването, на НОИ и на Агенцията 
на хората с увреждания ежегодно до 31 юли 
на следващата календарна година.
Раздел V
Регионални картотеки на медицинските 
експертизи
Чл. 55. (1) Съставянето, съхраняването и 
движението на медицинската документация 
на освидетелстваните лица от ДЕЛК, ТЕЛК 
и НЕЛК се осъществяват от РКМЕ.
(2) В РКМЕ се съхраняват медицински­
те експертни досиета, подредени по единен 
граждански номер.
(3) За всяко лице, което ще се освидетел­
ства за първи път от ДЕЛК/ТЕЛК, се по­
пълва контролен картон, в който се отразява 
движението на медицинската документация.
Чл. 56. (1) Лицата или законните им пред­
ставители подават заявление-декларация по 
образец съгласно приложение № 5 в РКМЕ за:
1. освидетелстване;
2. редовно преосвидетелстване, когато, 
служебно повикано, лицето не се е явило в 
ТЕЛК;
3. преосвидетелстване, когато се иска про­
мяна на датата на инвалидизирането, срока 
на инвалидизирането, противопоказаните 
условия на труд или причинната връзка;
4. предсрочно преосвидетелстване за вло­
шено или подобрено състояние;
5. преосвидетелстване по повод социални 
придобивки и други поводи, предвидени в 
нормативни актове.
(2) Лицата по ал. 1 се явяват за редовно 
преосвидетелстване по повод получаване на 
пенсия след служебно повикване.
(3) Лицата по ал. 1 заедно със заявление-де­
кларацията представят в РКМЕ и медицинска 
документация, доказваща здравословното им 
състояние, а тези, които се явяват за освиде­
телстване – и протокол на ЛКК (направление 
от личния лекар).
(4) При получаване в РКМЕ на заявление, 
протокол на ЛКК или друга медицинска до­
кументация се извършва проверка относно 
наличието на медицинско експертно досие 
или друга документация на името на това 
лице, за да се свърже с нея.
(5) Експертите в РКМЕ изпращат доку­
ментите за освидетелстване или преосвиде­
телстване на лицата на съответната ДЕЛК/
ТЕЛК в срок 3 дни от получаването им.